Cinta Belum Tamat Tempoh

Cinta Belum Tamat Tempoh ialah sebuah siri drama televisyen Malaysia 2019 arahan Jamal Khan dibintangi oleh Bella Astillah, Nafiz Muaz dan Fendy Bakry. Siri drama ini memulakan tayangan perdana di Slot MegaDrama Astro Ria dari 9 September 2019 menggantikan Sweet Dreams.

Sinopsis 
Setelah kematian ibu bapanya, Qaisara (Bella Astillah) bekerja keras meneruskan kehidupan bersama adiknya, Qhalish (Hun Haqeem) sehingga dia berjaya membuka sebuah kafe. 

Kini adiknya, Qhalish sudah dua tahun bertunang dengan Arisa (Dayang Areeda) dan merancang untuk berkahwin namun terpaksa menangguhkan hasratnya itu kerana mahu menjaga hati kakaknya yang belum berkahwin kerana ditakuti langkah bendul. 

Qhalish mempelawa sahabat baiknya, Radin (Nafiz Muaz) untuk menjadi abang iparnya. Selepas mendapat pelawaan Qhalish dan juga desakan daripada mamanya, Puan Iris (Liza Abdullah) untuk berkahwin, Radin mengambil keputusan untuk mengenali Qaisara dengan usahanya sendiri.

Namun Radin harus bersaing dengan Megat Haikal (Fendy Bakry), seorang CEO dan pewaris syarikat yang merupakan cinta pertama dan bekas kekasih Qaisara sewaktu zaman universiti. Perpisahan mereka terjadi apabila Megat Haikal meminta Qaisara memilih dirinya atau keluarga Qaisara. Qaisara memilih untuk bersama keluarganya . Megat Haikal pula disukai oleh pembantunya yang dia anggap sebagai sahabat, Aween (Sissy Imann).

Dapatkah Radin memikat hati Qaisara?. Siapakah yang bertakhta di hati Qaisara? Radin atau Megat Haikal?.

Pelakon

Pelakon utama
 Bella Astillah sebagai Qaisara
 Nafiz Muaz sebagai Radin
 Fendy Bakry sebagai Megat Haikal'

Pelakon pembantu
 Hun Haqeem sebagai Qhalish Dayang Areeda sebagai Arisa Sissy Imann sebagai Aween Leen Haleeda Mazlin sebagai Datin Nuri Tia Sarah sebagai Qila Dottie Syuhaida sebagai Mila Farez Ridzwan sebagai Malik Azhar Amir sebagai Dato' Megat Haizam Liza Abdullah sebagai Puan Iris Anne Abdullah sebagai Tina Manan sebagai Lukman'''

Rujukan

Drama Melayu 2019
Rancangan Astro Ria
Drama adaptasi novel di Malaysia